**Zápisnica č. 7/2022**

**zo zasadnutia správnej rady Historického ústavu SAV, v.v.i. dňa 14. novembra 2022**

Prítomní: P. Bystrický, D. Duchoňová, M. Hanula, S. Michálek, D. Segeš,

Zasadanie otvoril a viedol predseda správnej rady Historického ústavu SAV, v.v.i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady schválili:

**1.Akreditácia ústavu**

Správna rada prerokovala a zhodnotila priebeh akreditácie ústavu. Privítala cenné pripomienky pre budúcnosť pracoviska, ktoré prezentovali prítomní zahraniční členovia hodnotiaceho panelu. Správna rada veľmi pozitívne hodnotila vynikajúce zapojenie sa pracovníkov mladej a strednej generácie do prípravy a priebehu akreditácie.

**2. Odmeny za akreditáciu**

V súvislosti s akreditáciou ústavu schválila správna rada návrh S. Michálka na udelenie odmien pracovníkom, ktorí sa aktívne podieľali na príprave a priebehu akreditácie.

**3. Periodické hodnotenie MŠVVaŠ za roky 2014 – 2019**

D. Duchoňová informovala o periodickom hodnotení ministerstva školstva. Ústav nevzniesol voči navrhovaným členom hodnotiacej komisie pripomienky. Čaká sa na oznámenie výsledkov hodnotenia.

**4. Výberové konanie na funkciu riaditeľa**

Podpredseda správnej rady M. Hanula informoval o súčinnosti s komisiou pri výberovom konaní na funkciu riaditeľa ústavu. Správna rada vzala na vedomie výsledok hlasovania komisie.

**5. Úväzky pracovníkov nad 70 rokov**

Správna rada prerokovala otázku uplatnenia zákona č. 243/2017 Zb. z. a n. o verejnej výskumnej inštitúcii a o zmene a doplnení niektorých zákonov, ktorým sa menia a doplňujú niektoré zákony z roku 2022, v súvislosti s úväzkami pracovníkov vo veku nad 70 rokov. Správna rada v tejto spojitosti poverila svojho predsedu, aby oznámil pracovníkom nad 70 rokov, že sa im končia pracovné zmluvy k 31. 12. 2022.

**6. Rôzne**

Správna rada prerokovala otázku usporiadania vianočného večierka ústavu a odsúhlasila predbežne jeho konanie na 15. decembra 2022.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.